The Band

The Band bola rocková kapela, ktorá bola aktívna v rokoch 19671976, neskôr v rokoch 19831999. Členmi pôvodnej skupiny boli štyria hudobníci z Kanady, Robbie Robertson (gitara, klavír, vokály), Richard Manuel (klavír, harmonika, bicie, saxofón, organ, vokály), Garth Hudson (organ, klavír, clavinet, akordeón, syntetizátor, saxofón) a Rick Danko (basová gitara, husle, trombón, vokály) a jeden zo Spojených štátov, Levon Helm (bicie, mandolína, gitara, basová gitara, vokály).

Členovia skupiny The Band začali spolu hrať v rokoch 1958 až 1963 ešte pod názvom The Hawks ako sprievodná (rockabilly) kapela speváka Ronnie Hawkinsa. Po ukončení tejto spolupráce v roku 1964, spolu so šiestym členom saxofónistom Jerry Penfoundom, boli známi pod názvom The Levon Helm Sextet, po Penfoundovom odchode ako Levon and the Hawks. 

V roku 1965 skupina vydala singel „the Canadian Squires“.Gray, 33 and 37 V tomto období si na dva koncety najal Bob Dylan najskôr dvoch členov kapely, Helma a Robertsona, neskôr v roku 1965 celú skupinu na americké turné a v roku 1966 na svoje svetové turné. Bob Dylan sa s touto formáciou stretol aj pri neformálnom nahrávaní, z ktorého bol neskôr v roku 1975 vydaný album The Basement Tapes. Viac menej anomymný, nekonkrétny názov „The Band“ („kapela“, „skupina“...) tejto zostave akosi prischol počas tohto koncertného turné, ktoré im na druhej strane vytvorilo kredit. Kapela začala pracovať a nahrávať vlastný hudobný materiál. Z ich skladieb vznikli dva z najuznávanejších hudobných albumov konca 60. rokov 20. storočia: ich debut z roku 1968 s názvom Music from Big Pink (so singlom „The Weight“) a v roku 1969 album The Band. K rozpadu skupiny došlo v roku 1976, no v roku 1983 kapela začala spolu hrať bez jedného zo zakladajúcich členov, gitaristu Robbie Robertsona.

Napriek tomu, že kapela The Band bola populárna skôr u hudobných žurnalistov a ďalších hudobníkov ako u verejnosti, skupina je uznávaná a považovaná za významnú. V roku 1989 bola uvedená do Kanadskej hudobnej siene slávy, v roku 1994 do Rokenrolovej siene slávy,, v roku 2004 ju časopis Rolling Stone dal na 50. miesto zoznamu stovky najväčších umelcov všetkých čias a v roku 2008 si prevzala za svoje celoživotné dielo cenu Grammy

 Zostava skupiny 
 Pôvodná zostava (19671976) 
 Robbie Robertson – gitara
 Rick Danko – basová gitara, husle, spev
 Levon Helm – bicie, mandolína, spev
 Richard Manuel – klávesy, spev, bicie
 Garth Hudson – klávesy, saxofón

 Posledná zostava (19921999) 
 Jim Weider – gitara
 Rick Danko – basová gitara, spev
 Randy Ciarlante – basová gitara, bicie, spev
 Levon Helm – bicie, spev
 Garth Hudson – klávesy, saxophone
 Richard Bell – klávesy

 Diskografia 
 Albumy 
 1968 – Music from Big Pink (Zlato)
 1969 – The Band (Platina)
 1970 – Stage Fright (Zlato)
 1971 – Cahoots (1971)
 1972 – Rock of Ages (live) (Zlato)
 1973 – Moondog Matinee
 1975 – Northern Lights - Southern Cross
 1977 – Islands
 1978 – The Last Waltz (live/studio)
 1993 – Jericho
 1996 – High on the Hog
 1998 – Jubilation
 2002 – The Last Waltz (box set)

 Kompilácie 
 1976 – The Best of The Band (Zlato)
 1978 – Anthology
 1989 – To Kingdom Come (antológia)
 1994 – Across the Great Divide (box set)
 1995 – Live at Watkins Glen
 1999 – The Best of The Band, Vol. II
 2000 – Greatest Hits
 2005 – A Musical History (box set)

 S Bobom Dylanom 
 1974 – Planet Waves
 1974 – Before the Flood (Platina)
 1975 – The Basement Tapes (Zlato)
 1998 – The Bootleg Series Vol. 4: Bob Dylan Live 1966, The "Royal Albert Hall" Concert (bez Levona Helma)

 Single 
 1965 – „Uh-Uh-Uh“/„Leave Me Alone“ (ako The Canadian Squires)
 1965 – „The Stones I Throw“/„He Don't Love You“ (ako Levon and the Hawks)
 1968 – „Go Go Liza Jane“/„He Don't Love You“ (ako Levon and the Hawks)
 1968 – „The Weight“ (1968)
 1975 – „Twilight"/„Acadian Driftwood“

 Referencie 

 Zdroj 


 Iné projekty 

Kategória:Kanadské hudobné skupiny
Kategória:Hudobné skupiny z Toronta